Allen Coliban vrea 1,5 miliarde de euro pentru Brașov. Trenul metropolitan, pe lista proiectelor.
Primarul Brașovului vrea un Spital Regional de 600 de milioane de euro. A. Coliban: "Într-un oraș bogat oamenii folosesc transportul public". A. Coliban: "Românii asociază automobilul cu statutul social".
În așteptarea împărțirii banilor, primarii orașelor importante și-au făcut deja planul. Văd spitale cu heliport și transport inteligent. De la Brașov vine un proiect de un miliard și jumătate de euro.Braşovul ar putea deveni centru medical de excepţie și oraş cu transport pe şine. Asta spune primarul care vrea ca locuitorii să renunțe la mașina personală. Puțin mai greu în pandemie, e adevărat. Allen Coliban spune că bogăția unei localități e reflectată de numărul oamenilor care merg cu autobuzul.De la Timișoara, Dominic Fritz e gata să trimită și el zeci de proiecte. Spune că "mobilitate" este cuvântul de ordine într-un oraș smart. Vrea reabilitarea infrastructurii rutiere, înnoirea mijloacelor de transport și o linie de tren până la Reșita."Asta e de fapt provocarea: cum cheltuim aceşti bani şi cum putem să-i absorbim, pentru proiecte bune", a spus primarul Timişoarei.